**Referat af generalforsamlingen i Foreningen af historielærere ved læreruddannelsen fredag 15. marts i Den gamle By i Aarhus**

**Dagsorden**

* Valg af dirigent
* Valg af referent
* Formandens beretning
* Foreningens regnskab
* Valg til bestyrelsen
* Valg af suppleant
* Valg af revisor
* Evaluering af læreruddannelsen
* Narratio
* Netværk
* Rejsekurser
* Ideer til kommende aktiviteter
* Indkomne forslag
* Evt.

**Ad 1**

Anders valgtes som dirigent.

**Ad 2**

Jens valgtes som referent.

**Ad 3**

Formandens beretning – den mundtlige del. Jens holdt den mundtlige beretning. Denne godkendtes. Den skriftlige beretning findes i Narratio.

**Ad 4**

Arne fremlagde foreningens regnskab. Foreningens økonomi er god. Det skyldtes et mindre aktivitetsniveau, bestyrelsens begrænsede forbrug og penge fra copydan mv.

Regnskabet godkendtes.

**Ad 5**

Andreas, Arne og Jens genvalgtes til bestyrelsen.

**Ad 6**

Sven Gerken genvalgtes som suppleant.

**Ad 7**

Maren genvalgtes som revisor.

**Ad 8**

Her henvises til formandens beretning. KP er pt. i gang med samskrivning og harmonisering af studieordninger. I denne proces har ledelsen ønsket indskrevet særlige initiativer i forhold til læreruddannelsesevalueringens anbefalinger, herunder digitalisering, fokus på praksis – praksisrelationen og endelig forskningstilknytning. Det forventes at sådanne opdrag vil brede sig til alle andre UC’er.

Foreningen opfordrer til at være opmærksomme på tegn på ovenstående og at arbejde for lokale ”frie” fortolkninger og manøvrerum.

Anders fra Haderslev gjorde opmærksom på det netværk, som han selv sidder i i DM-regi. At vi via foreningen kunne søge at påvirke denne proces.

**Ad 9**

Andreas fortalte kort om facebooksiden og om foreningens platforme.

Alle opfordres til at bidrage.

Dagens powerpoints lægges ind i rummet.

**Ad 10**

Der henvises til formandens beretning.

**Ad 11**

Foreningen ønsker at realisere rejser til:

1. Skånelandene
2. Grænselandet mellem England og Skotland – Borders
3. Indien

Anders fra Haderslev vil undersøge mulighederne for en rejse til Indien i løbet af et par år. Når der foreligger noget konkret vil foreningens medlemmer blive orienteret via facebookgruppen.

I mellemtiden kan evt. en tur til Skånelandene gennemføres. Mange medlemmer har allerede kontakter og samarbejder med læreruddannelsesrepræsentanter her.

Henrik foreslog at vi lavede en studierejse som omhandlede Østersøen med særligt fokus på Hansaen og dens virke. Henrik anbefalede specielt det nye europæiske hansemuseum i Lübeck.

Prisen for en studierejse skal helst ikke overstige kr. 5.000,-

Rejsen til Indien kommer nok til at koste noget mere. Finansieringen af denne tur diskuteres senere.

**Ad 12**

Andreas gjorde reklame for en læreruddannelseskonference i Malmø 11. juni. I kan læse mere på facebooksiden, hvor Andreas vil skrive om sagen.

En del medlemmer deltager i NOFA i maj i Stockholm.

Euroclio blev nævnt. Ingen kender p.t. status på dette netværk.

Lone foreslog at vi ikke nødvendigvis behøver at tage til udlandet for at lade os inspirere. Vi kan selv. Hun foreslog et internat et sted i Danmark, hvor hver UC forpligtede sig på at præsentere eksemplarisk undervisning med tilhørende didaktiske refleksioner.

Der blev gjort reklame for en læreruddannelseskonference på Færøerne. Læs herom på facebooksiden.

Næste temadag i foreningen forventes afviklet i København.

Vi regner med, at arrangementet kommer til at indeholde et besøg på enten Nationalmuseet (vikingeudstilling), Bymuseet (åbner efterår 2019) eller det nye Frihedsmuseum (åbner maj 2020).

**Ad 13**

Ingen

**Ad 14**

Tak til alle fremmødte. Tak til Marianne og Marianne for meget inspirerende oplæg og til Andreas for god mødeledelse mv. Tak for i dag.

/Jens Pietras